Детсадка о5ону иитиигэ-сайыннарыыга торопуттэри кытта улэ
Детсад оло5ор, о5ону иитиигэ-сайыннарыыга төрөппyттэри кытыннарарга көрдөрөр-иҺитиннэрэр эйгэ yлэбитигэр сyрyн суолталаах. То5о диэтэххэ, маннык көрдөрөр-иҺитиннэрэр эйгэ, төрөппyт иитэр-yөрэтэр таҺыма yрдyyрyгэр улахан оруолу ылар. Маннык эйгэ сyрyн соруга:
1.	Детсадка иитии-yөрэтии yлэтин ис хоҺоонун, соруктарын, ньымаларын төрөппyттэргэ билиҺиннэрии;
2.	Дьиэ кэргэннэ иитэр-yөрэтэр yлэ5э сyбэ-ама, көмө оңоруу.
Көрдөрөр-иҺитиннэрэр эйгэ хайысхалара: 
1.	Көрдөрөр-иҺитиннэрэр, билиҺиннэрэр эйгэ (информационно-ознакомительное) - эстиэндэ нөнyө төрөппyттэри детсады, детсад ураты yлэтин, иитээччилэр о5олору кытта yлэлэрин туҺунан билиҺиннэрии;
2.	Көрдөрөр-иҺитиннэрэр сырдатар-тар5атар эйгэ (информационно-просветительское) - о5о сааҺыгар ураты сайдыытын уонна иитээҺинин туҺунан төрөппyттэр билиилэрин хаңатыы.
Төрөппyтy кытта сибээстээх yлэбит, көрдөрөр иҺитиннэрэр эйгэбит бөлөх аан хоҺугар (приемнайга) турар.
Бөлөх аан хоҺугар баар көрдөрөр-иҺитиннэрэр эйгэбит балаҺынан арахсар:
Остуолга уурар тематическай көрдөрyy-иҺитиннэрии балаҺа5а педагогика, психология, медицина өттyлэриттэн ыйытыыларга иҺитиннэрии буклет, планшет, брошюра уонна да атыттар онньоҺуллан төрөппyттэргэ анаан остуолга уураллаллар.
"Дьиэбитигэр аа5абыт" диэн балаҺа5а төрөппyттэргэ, о5о сааҺыгар сөптөөх кинигэлэр ааттара уонна аннотациялара бэриллэллэр. төрөппyттэр кинигэ атастаҺан, уларсан о5олорго дьиэлэригэр илдьэ барыахтарын сөп. балаҺа аттыгар о5олор кинигэ ис хоҺоонугар уруьуйдаабыт уруьуйдарынан планшет оңоҺуллан ууруллуон сөп.
"О5олору кытта истин-көрyн" диэн балаҺа5а төрөппyттэргэ анал ырыа-хоҺоон хомуурунньуктара, о5олорго аналлаах киинэлэр, мультиктар дискэлэрэ бааллар. Дьиэлэригэр уларсан, эбэтэр атастаҺан истиэхтэрин, көрyөхтэрин сөп.
"Биьиги айымнньыбыт" диэн балаҺа5а о5олор дьарыкка уруҺуйдаабыт уруҺуйдарын, аттаран сыбаан, тутан оңорбут yлэлэрэ көрдөрyллэр. Дьарык темата уонна ис хоҺооно туспа сиэпкэ угуллан турар.
"Быраас сyбэтэ" диэн балаҺа5а о5олор уңуохтарын уҺунун, ыйааҺыннарын, кyннээ5и режим, араас диеталар бааллар. быраас ыарыыларга хайдах сэрэтэр (профилактическай) yлэлэри ытыа5ын сөбун туҺунан сyбэ-ама биэрэр.
"Биллэриилэр" диэн балаҺа5а дьоҺуннаах (официальнай) биллэриилэр бааллар.
"БиҺиги кyннээ5и олохпут" диэн балаҺа5а төрөппyттэргэ о5олор кyннээ5и дьарыктарын, оонньууларын темата, сыала, соруктара бэриллэр уонна о5олор туохха ситиҺиилээхтэрин суруллан көрдөрyллэр. 
"Талба" диэн балаҺа5а кyннээ5и аҺыыр аҺылыктарын арааҺа уонна аҺылык калорийнаҺа испииҺэктэнэн көрдөрyллэр. О5олор дьиэлэригэр тугу сиэхтэрин сөбун уонна аҺылык рецептара төрөппyттэргэ анаан ыйанар.
"ЭҺиги билэ5ит дуо?" диэн балаҺа5а психология5а, педагогика5а, медицина5а саңа сyyрэннэр киирбиттэрин, саңа кинигэлэр, статьялар, брошюралар тахсыбыттарын туҺунан төрөппyттэргэ сырдатыллар.
"Махтал сурук" диэн балаҺа5а детсадка, группа5а эрэмиэн ыыппыт, материал а5албыт, оонньуур оңорбут, о5отун кытта ханнык эмэ тэрээҺиңңэ кыттыбыт төрөппyттэргэ махтал суруктары, кэрэ коөтyyлээх гынан оңорон ыйыыбыт.
"Э5эрдэлиибит" диэн балаҺа5а бырааҺынньыгынан о5олору, төрөппyттэри э5эрдэлээн араас оңоьуктар тураллар.
"Сyтyктэр" диэн балаҺа5а о5олор сyтэрбит маллара, таңастара тураллар.
Төроппyттэр детсад улэтигэр о5ону иитиигэ-уөрэтиигэ элбэх yлэни оңороллор: о5олорго кэпсээн, остуоруйа аа5аллар, араас оонньуурдары а5алаллар, айыл5а матырыйаалларын хомуйаллар, араас бырааҺынньыктарга кытталлар, о5олорун тустарынан, дьиэ кэргэн туьунан ойтон суруйаллар, араас фотоколлаж оңороллор, о5олорун кытта араас тема5а уруҺуйдууллар, сыбаан, сыҺыаран, тутан онороллор, төрөппyт мунньа5ар кытталлар, дьиэ таҺын тупсарарга, кө5өрдөргө суббуотунньукка кытталлар, группа иҺин тупсарыыга улэлииллэр, араас анкеталарга, ыйытыыларга, тестэргэ эппиэттииллэр уонна спонсорскай комо онороллор.